שמי שרית, ואני מעוניינת לנהל גן בשנה הקרובה. מצאתי גן באזור רחובות, גן פעיל בו המנהלת מעוניינת במכירת העסק. הגענו להבנה לגבי סכום העברת הבעלות, אולם מסתבר כי העסק פועל כ- 4 שנים ללא אישור העירייה ועל כן חייבת אני לבקש בעבורו אישור לשימוש חורג.
השאלה היא: מה יכול למנוע ממני לקבל אישור זה? אני הבנתי שהיא פנתה לאחרונה למודדים ולאחר סיום עבודתם היא תפנה לאדריכל שיפנה לעירייה, אך אני מודאגת, האם יש סיכוי שלא אקבל אישור למרות שהגן היה פעיל כ- 4 שנים?
הפסיקה מונה שורה של שיקולים העומדים בבסיס החלטה אם ליתן היתר לשימוש חורג אם לא, שכאן אין המקום לפרטם.
שני השיקולים המרכזיים המנחים את הוועדה בהחלטה זו הם: "השיקול התחבורתי", במסגרתו בוחנת הוועדה את הקונפליקטים התחבורתיים הנוצרים כתוצאה מהפעלת גן הילדים, ו - "השיקול האקוסטי", במסגרתו בוחנת הוועדה את עצמת הרעש הנגרמת כתוצאה מהפעלת גן הילדים.
ויובהר - היתר לשימוש חורג ניתן גם בדיעבד, כלומר - לאחר פתיחת גן הילדים, אך אין בעצם הפעלת גן הילדים מספר שנים משום ערובה למתן היתר לשימוש חורג.
מכאן שקיים סיכוי כי לא יינתן היתר לשימוש חורג להפעלת גן הילדים, ואולם אם ההליך נעשה בצורה מקצועית, והמבנה נשוא הבקשה מתאים לשמש לגן ילדים, מרבית הסיכויים כי הבקשה תאושר.
בעקבות פניה של שלוש אמהות מהגן של בתי, ובגלל שאני לא עובדת ונמצאת גם כך בבית. עלה הרעיון של לפתוח מעין צהרון קטן. שלוש או ארבע בנות (חוץ מהבת שלי), אצלי בבית. אנחנו עוברים לדירה בשכירות וחוץ מזה אני באמת לא יודעת איך ומאיפה להתחיל. אני רוצה בשנה הראשונה להתחיל בקטן ולראות איך זה הולך. אני רוצה לחשב כמה הוצאות יהיו לי ומה עושים ואיך בכלל מתחילים, עם מי ניתן להתייעץ? מישהו שייתן לי מענה משלב הרעיון ועד ליישום בפועל כולל כל החישובים וכו'. למי עליי לדווח? איפה עושים ביטוח ובכלל כל מה שצריך.
אשמח לתשובתכם ועזרתכם בעניין.